मथुरा के बालाजीपुरम के रहने वाले शशिकांत भारद्वाज ने चांद पर चलने वाली मून बग्गी का निर्माण किया है। मून बग्गी के निर्माण के चलते उनका चयन अमेरिका के अल्बामा स्थित मार्शल स्पेस फ्लाइट सेंटर और रॉकेट स्पेस सेंटर हेबीटेट-2 में होने वाली 'नासा ह्यूमन एक्सप्लोरेशन रोवर चैलेन्ज प्रतियोगिता के लिये हुआ है। यह प्रतियोगिता 31 मार्च से शुरू होकर दो अप्रैल को समाप्त होगी। शशिकांत भारद्वाज की टीम में कुल छह सदस्य शामिल हैं।